[{"text_idx": "#000001", "text": "Anitzartean Zerbitzuak Sakanako eskualdera heldu diren migranteei ongi etorria emateko 2020an aurrera eramandako kanpainaren barruan landutako \u201cantzararen jokoaren\u201d bertsioa da hauxe. Gure herriek duten aniztasun aberatsaren adierazgarri. Jatorri, kolore, kultura, hizkuntza... desberdinetako jendeari ongi etorria egin eta denok elkarrekin errespetuan eta kultur aniztasunean oinarritutako gizarte aberats bat pausoz pauso eraikitzeko. Lan honetan aniztasunari eta gizarteak izan behar lituzkeen baloreei jartzen zaio azpimarra. Kolore biziekin landu da, gure kaleetako aniztasunaren adierazgarri."}]